《再宿京口禅院》
唐代·栖蟾

滩声依旧水溶溶，岸影参差对梵宫。楚树七回凋旧叶，

江人两至宿秋风。蟾蜍竹老摇疏白，菡萏池干落碎红。

多病支郎念行止，晚年生计转如蓬。

作者简介：[唐]（约公元八九六年前后在世）俗姓、里居、生卒年均不详，约唐昭宗乾宁中前后在世。居屏风岩。与沈彬为诗友。栖蟾所作诗，今存十二首。（见《全唐诗》）